
ДО
Г-Н ДОБРИН ДАЛОВ
Г-Н ИВАЙЛО ТИМАНОВ
ИЗПЪЛНИТЕЛНИ ДИРЕКТОРИ 

ГР. ПЛЕВЕН

КОПИЕ ДО:
ОБЩИНА ПЛЕВЕН


Относно: Инвестиционно предложение ,,Разширение на кариера за добив на подземни богатства – неметални полезни изкопаеми „Славяново“, местността „Одерец“, землище на гр. Славяново, община Плевен.

УВАЖАЕМИ Г-Н ДАЛОВ
УВАЖАЕМИ Г-Н ТИМАНОВ,

Уведомяваме Ви, че приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (ДВ бр.61/06.08.2010) и чл. 4, ал. 1 от Наредбата за условията и реда за извършване на оценка на въздействие върху околната среда. (Наредба за ОВОС, ДВ бр.3/11.01.2011 г.) и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ бр.81/15.10.2010 г.) 
 На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:
I. По отношение на изискванията за оценка на въздействието върху околната среда (ОВОС) на инвестиционни предложения по глава шеста, раздел III от ЗООС:
Инвестиционното предложение предвижда разширяване на кариера за добив на подземни богатства – неметални полезни изкопаеми „Славяново“ в границите на разрешената концесионната площ. Разширението ще се осъществи в обхвата на ПИ с идентификатори 67088.104.170, 67088.104.182, 67088.104.181, 67088.107.191, 67088.104.91 в землището на гр. Славяново. 

Реализирането на ИП e допустимо спрямо План за управление на речните басейни (ПУРБ) 2022-2027г., приет с Решение №917/31.12.2024г. на Министерски съвет и План за управление на риска от наводнения (ПУРН) 2022-2027г., приет с Решение №941/28.12.2023г. на Министерски съвет, съгласно становище на Басейнова дирекция за управление на водите – Дунавски район с център Плевен с изх.№РД-01-244-(1)/25.03.2026г.

Описаното ИП попада в обхвата на чл. 93, ал. 1, т. 2 от ЗООС и представлява разширение на инвестиционно предложение, самостоятелно попадащо в т. 2 буква “а” – кариери, открити рудници и добив на торф (невключени в приложение №1) от Приложение № 2 към чл. 93, ал. 1, т. 1 и т. 2 на Закона за опазване на околната среда и подлежи на преценяване на необходимостта от извършване на оценка на въздействие върху околната среда (ОВОС), по глава шеста, раздел III от ЗООС.  
Компетентен орган по процедурата е РИОСВ – Плевен.

II. По отношение на изискванията за екологична оценка (ЕО) по глава шеста, раздел II от ЗООС:
За одобряването на инвестиционното предложение ,,Разширение на кариера за добив на подземни богатства – неметални полезни изкопаеми „Славяново“, местността „Одерец“, землище на гр. Славяново, община Плевен, се изисква изработване на ПУП-ПРЗ с цел промяна на предназначението на земеделски земи в такива за неземеделски нужди с конкретно предназначение „За предимно производствени и складови функции“ и допустима дейност „За кариери, открити рудници и табани“.
Подробните устройствени планове по смисъла на Закона за устройство на територията (ЗУТ), както и техните изменения, попадат в обхвата на разпоредбата на чл. 85, ал. 2 във връзка с ал. 1 от ЗООС, както и в позиция 9.1 „Подробни устройствени планове - планове за застрояване и парцеларни планове за елементите на техническата инфраструктура извън границите на урбанизираните територии” на Приложение № 2 от Наредбата за условията и реда за извършване на екологична оценка на планове и програми (Наредбата за ЕО), като съобразено с изискванията на Наредбата за ЕО могат да бъдат:
	♦ предмет на процедура по преценяване на необходимостта от извършване на ЕО – когато очертават рамката за бъдещо развитие на инвестиционни предложения по Приложение № 1 и Приложение № 2 от ЗООС (чл. 2, ал. 1, т. 2 от Наредбата за ЕО).
	♦ предмет на задължителна ЕО – когато има вероятност да окажат значително отрицателно въздействие върху защитените зони от мрежата „Натура 2000” съгласно решение по чл. 20 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (чл. 2, ал. 1, т. 4 от Наредбата за ЕО).
Компетентен орган по процедурата е РИОСВ – Плевен.
Съгласно чл. 8, ал. 5 от Наредбата за условията и реда за извършване на ЕО на планове и програми (ДВ бр.3/ 11.01.2011г.) и чл. 5, ал. 3 от Наредбата за условията и реда за извършване на ОВОС (ДВ бр.3/11.01.2011г), краен акт постановен от компетентния орган по околна среда – решение за преценяване необходимостта от извършване на ОВОС (чл. 8, ал. 1 от Наредбата за ОВОС) или решение по ОВОС (съгласно чл. 19, ал.1 от Наредбата за ОВОС), е основание за одобряване на проектите за ПУП/ОУП или техните изменения.
Във връзка с разпоредбите на чл. 91, ал. 2 от ЗООС Ви, уведомяваме, че не е необходимо провеждане на самостоятелна процедура за екологична оценка на устройствен план по Наредбата за условията и реда за извършване на екологична оценка на планове и програми (Наредба за ЕО, ДВ бр.3/11.01.2011г.).
На основание чл. 91, ал. 2 от Закона за опазване на околната среда, допускам извършването само на една от оценките по реда на глава шеста на ЗООС, раздел ІІI от ЗООС, която в случая да е процедурата по оценка на въздействието върху околната среда (ОВОС). Съобразно това, предвид разпоредбата на чл. 21, т. 2 от Наредбата за ОВОС, за достатъчно основание за одобряване на проекта на ПУП следва да се счита постановено положително решение в резултат на процедурата по ОВОС. 

ІІІ. По отношение на изискванията на чл. 31 от Закона за биологичното разнообразие:
           Съгласно чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ, бр. 73/11.09.2007г.) инвестиционното предложение ,,Разширение на кариера за добив на подземни богатства – неметални полезни изкопаеми „Славяново“, местността „Одерец“, землище на гр. Славяново, община Плевен, подлежи на оценка за съвместимост по реда на глава трета от Наредбата за ОС, чрез процедурата по преценяване необходимостта от ОВОС. 
Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.

ІV. За провеждане на процедура по преценка от необходимостта за извършване на ОВОС е необходимо да представите в РИОСВ – гр. Плевен:
         1. Искане за преценяване необходимостта от ОВОС.
2.Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС, както и информация съгласно изискванията на чл. 93, ал. 4 от ЗООС, и информация относно обществения интерес, ако такъв е бил проявен. 
         
Примерни бланки и образци на документите може да намерите на Интернет страницата на РИОСВ – гр. Плевен на адрес: http://riew-pleven.eu/form.html. Попълнените документи се предоставят на един екземпляр хартиен носител и два броя електронни носители (по възможност ел. носителя да е диск).
	Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
1. представяне на пълна, изчерпателна и добре онагледена информация за местоположението и точните отстояния от територията на инвестиционното предложение /обекта, дейността/ спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС /жилищните сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване /хотели, мотели, общежития, почивни домове, ваканционни селища, къмпинги, хижи и др./, места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
1. онагледяване на информацията с подходящ по мащаб картен, актуален графичен или снимков материал;
1. данни за наличие на съществуващи санитарно-охранителни зони на водоизточници и водоснабдителни съоръжения за питейно-битово водоснабдяване.
1. посочване на потенциални източници на вредности на оценяваната територия и граничещите с нея.
 
	3. Оригинален документ за платена такса: 255,65 €, съгласно чл. 1, ал. 5, т. 1 на Тарифата за таксите, на сметката на РИОСВ – гр. Плевен:

ОББ АД - гр. Плевен
IBAN: BG22UBBS80023106158306
BIC: UBBS BGSF
          
Съгласно чл. 22, ал. 2 от Тарифата за таксите, които се събират в системата на Министерството на околната среда и водите приета с ПМС № 136/13.05.2011г. (ДВ, бр. 39/2011г.), държавната такса за съвместяване на процедурите е 255,65 € 
Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.
На документа за платена такса, като основание за плащане да се впише и входящия номер на Уведомлението за ИП под който е заведено в  РИОСВ – гр. Плевен  (вх. № АО-643/03.02.2026г.).

Обръщаме Ви внимание, че на основание чл.2а, ал.5 от Наредбата за ОВОС, започналата процедура по ОВОС се прекратява, когато повече от 12 месеца от възложителя не са изпълнени указанията, дадени му с настоящото писмо. 






							
С уважение, 


гр. Плевен, ул. “Ал. Стамболийски” 1А, 

